**L Ī G U M S**

**Nr. \_\_\_\_\_\_\_\_\_\_\_**

Liepājā 20\_\_. gada \_\_. \_\_\_\_\_

Liepājas speciālās ekonomiskās zonas pārvalde, vienotais reģistrācijas Nr.90000329402, \_\_\_\_\_\_\_\_\_\_\_\_ personā, turpmāk– SEZ PĀRVALDE, no vienas puses, un \_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ personā, turpmāk– KOMERSANTS, no otras puses, turpmāk abi kopā saukti arī – Puses, pamatojoties uz Liepājas speciālās ekonomiskās zonas valdes 20\_\_. gada \_\_\_. \_\_\_\_\_\_ lēmumu Nr. \_\_\_\_, ievērojot Liepājas speciālās ekonomiskās zonas valdes 2022.gada 15.septembrī apstiprināto “Liepājas speciālās ekonomiskās zonas teritorijā esošo zemesgabalu nomas un/vai apbūves tiesības rezervēšanas kārtību” (turpmāk – Kārtība), noslēdz šo līgumu, turpmāk – Līgums, par turpmāk minēto:

**1. LĪGUMA PRIEKŠMETS.**

1.1.SEZ PĀRVALDE rezervē KOMERSANTAM tiesību noslēgt nomas līgumu un/vai līgumu par apbūves tiesības piešķiršanu uz Liepājas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ teritorijā esošo nekustamo īpašumu – zemesgabalu: \_\_\_\_\_\_\_\_\_\_\_, Liepājā (kadastra Nr. \_\_\_\_\_\_\_\_\_\_\_\_\_), \_\_\_\_\_\_\_\_\_\_\_m2 platībā, turpmāk– OBJEKTS.

*Zemesgabalam kadastra vērtēšanas vajadzībām noteikts lietošanas mērķis– \_\_\_\_\_\_\_\_\_\_ (kods- \_\_\_\_\_\_\_\_\_).*

1.2.Ja Līguma darbības laikā KOMERSANTS izpildīs visas ar Līgumu uzņemtās saistības un saņems pozitīvu SEZ PĀRVALDES atzinumu par sagatavoto un iesniegto būvprojektu minimālā sastāvā, iesniegumupar zemesgabala nomas un/vai apbūves tiesības līguma slēgšanu, tajā skaitā biznesa idejas aprakstu, tad KOMERSANTS iegūst tiesības noslēgt nomas līgumu un/vai līgumu par apbūves tiesības piešķiršanu uz OBJEKTU, kurā apbūves tiesības rezervēšanas gadījumā iekļaujams nosacījums, ka būvprojekta “\_\_\_\_\_\_\_\_\_\_\_\_\_\_\_\_” realizācijai jābūt pabeigtai līdz 20\_\_\_. gada \_\_\_\_. \_\_\_\_\_\_\_\_\_\_\_\_\_\_\_.

**2. LĪGUMA DARBĪBAS TERMIŅŠ.**

2.1.Līgums stājas spēkā no parakstīšanas dienas un noslēgts uz laiku līdz 20\_\_\_.gada \_\_\_.\_\_\_\_\_\_\_\_\_\_.

2.2.KOMERSANTAM ir tiesības rakstiski vērsties pie SEZ PĀRVALDES ar lūgumu pagarināt Līguma darbības termiņu, bet SEZ PĀRVALDEI piekrist to pagarināt, gadījumā, ja projekta īstenošanai pamatotu iemeslu dēļ nepieciešams papildu laiks. KOMERSANTS ne vēlāk kā vienu mēnesi pirms Līguma darbības termiņa beigām rakstveidā informē SEZ PĀRVALDI par lūgumu pagarināt Līguma darbības termiņu.

**3. PUŠU TIESĪBAS.**

*3.1. SEZ PĀRVALDES tiesības:*

3.1.1.Sekot Līguma noteikumu izpildei, t.i., kontrolēt būvprojekta minimālā sastāvā izstrādes gaitu (apbūves tiesības rezervēšanas gadījumā), kā arī, ja SEZ PĀRVALDE to uzskata par nepieciešamu, pieprasīt atskaites un dokumentus (apbūves tiesības rezervēšanas gadījumā- ar projektētāju apliecinājumiem), no kuriem būtu redzams padarītā darba apjoms;

3.1.2.Saņemt no KOMERSANTA maksājumus, kas paredzēti Līgumā.

*3.2. KOMERSANTA pienākumi un tiesības:*

3.2.1. Ne vēlāk kā vienu mēnesi pirms Līguma darbības termiņa beigām iesniegt SEZ PĀRVALDEI atbilstoši Kārtības 15.punktam izstrādātu būvprojektu minimālā sastāvā “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”. Būvprojekts minimālā sastāvā sagatavojams un iesniedzams Pārvaldei elektroniski, Būvniecības informācijas sistēmā (turpmāk – BIS) vai citā ar Pārvaldi saskaņotā veidā (apbūves tiesības rezervēšanas gadījumā).

3.2.2.Uzsākt Līguma 3.2.1. punktā minētā būvprojekta minimālā sastāvā izstrādi trīs mēnešu laikā no Līguma spēkā stāšanās dienas (apbūves tiesības rezervēšanas gadījumā).

3.2.3.Ne retāk kā reizi trīs mēnešos iesniegt SEZ PĀRVALDEI atskaites par paveiktajiem darbiem, kā arī pēc SEZ PĀRVALDES pieprasījuma nekavējoties iesniegt Līguma 3.1.1. punktā minētos dokumentus un atskaites.

3.2.4.Samaksāt Līguma 4.1. punktā minēto rezervēšanas maksu.

3.2.5.Līguma darbības laikā veikt rezervējamās teritorijas apsaimniekošanu un uzturēšanu (bez tiesībām tajā veikt komercdarbību), kā arī ievērot Liepājas valstspilsētas domes saistošos noteikumus, Liepājas speciālās ekonomiskās zonas likumu un citus Latvijas Republikas normatīvos aktus.

3.2.6. Maksāt nekustamā īpašuma nodokli par OBJEKTU Liepājas valstspilsētas domes noteiktajā kārtībā un apmērā.

**4. MAKSĀJUMI.**

### 4.1.KOMERSANTAM 30 (trīsdesmit) dienu laikā no Līguma noslēgšanas dienas jāsamaksā SEZ PĀRVALDEI rezervēšanas maksa EUR \_\_\_\_\_\_\_\_. Pievienotās vērtības nodokli piemēro saskaņā ar Latvijas Republikas Pievienotās vērtības nodokļa likuma nosacījumiem rēķina izrakstīšanas dienā.

4.2. Līguma 4.1.punktā minētā rezervēšanas maksa ir samaksa par OBJEKTA nomas un/vai apbūves tiesības rezervēšanu uz Līguma 2.1.punktā noteikto termiņu un KOMERSANTAM ne pie kādiem apstākļiem netiek atmaksāta, izņemot Līguma 4.3.punktā noteikto par rezervēšanas maksas ieskaitīšanu nomas un/vai apbūves tiesības maksā.

4.3. Ja KOMERSANTS izpildījis visas ar Līgumu uzņemtās saistības un nomas līgums un/vai līgums par apbūves tiesības piešķiršanu ar KOMERSANTU noslēgts pirms Līguma termiņa notecējuma, rezervēšanas maksas daļa par periodu no nomas līguma un/vai līguma par apbūves tiesības piešķiršanu noslēgšanas dienas līdz Līguma darbības termiņa pēdējai dienai var tikt ieskaitīta nomas un/vai apbūves tiesības maksā, ja 30 dienu laikā no nomas līguma un/vai līguma par apbūves tiesības piešķiršanu noslēgšanas KOMERSANTS rakstveidā izteicis šādu lūgumu. Ja KOMERSANTS nav ievērojis šajā punktā noteikto termiņu rakstveida lūguma iesniegšanai, tas zaudē tiesības prasīt rezervēšanas maksas daļas ieskaitīšanu nomas un/vai apbūves tiesības maksā.

**5. LĪGUMA IZBEIGŠANA UN PUŠU ATBILDĪBA.**

5.1. Līgums var tikt izbeigts pirms termiņa Pusēm par to savstarpēji vienojoties.

5.2.SEZ PĀRVALDEI ir tiesības izbeigt Līgumu ar KOMERSANTU pēc savas iniciatīvas, neatlīdzinot zaudējumus, kā arī neslēdzot atsevišķu rakstveida vienošanos, bet brīdinot par to KOMERSANTU rakstiski vismaz 7 (septiņas) dienas iepriekš, šādos gadījumos:

5.2.1.KOMERSANTS neizpilda kādu no pienākumiem, kuri tam uzlikti ar Līgumu.

5.2.2.KOMERSANTS ar tiesas spriedumu atzīts par maksātnespējīgu vai ir uzsākta tā likvidācija.

5.2.3.KOMERSANTS nav veicis rezervēšanas maksas samaksu Līgumā noteiktajā apmērā un/vai termiņā.

5.3. SEZ PĀRVALDE ir tiesīga nekavējoties vienpusēji izbeigt Līgumu, ja KOMERSANTAM vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt KOMERSANTU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja KOMERSANTS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

5.4. Par Līguma punkta 5.2.1., 5.2.2. vai 5.2.3. neizpildi SEZ PĀRVALDE nosūta KOMERSANTAM attiecīgu paziņojumu uz Līguma 10.2. punktā minēto elektroniskā pasta adresi.

5.5.Gadījumā, ja KOMERSANTS neizpilda jebkuru no Līgumā minētajām saistībām, tad KOMERSANTAM netiek piešķirta nomas un/vai apbūves tiesība uz OBJEKTU.

5.6.Līgumslēdzēja puses atbild viena otrai par jebkuru zaudējumu, kas otrai pusei nodarīts viņu ļaunprātības dēļ.

**6. STRĪDU UN DOMSTARPĪBU RISINĀŠANAS KĀRTĪBA.**

 Strīdi un domstarpības starp līgumslēdzēja pusēm, kas rodas sakarā ar šī līguma izpildi, tiek izskatīti pusēm vienojoties, bet, ja pusēm neizdodas vienoties - Latvijas Republikas tiesā un Latvijas Republikas normatīvos aktos paredzētā kārtībā.

**7. PAPILDU NOTEIKUMI.**

7.1. Jebkura rakstveida ziņa, kas nogādāta uz Līguma 10. apakšnodaļā norādīto juridisko adresi vai elektroniskā pasta adresi, uzskatāma par zināmu attiecīgai pusei. Minēto adrešu maiņa šo noteikumu neietekmē, ja vien attiecīgā puse otrai pusei par šādu maiņu ir savlaicīgi paziņojusi.

7.2. SEZ PĀRVALDE pilnvaro KOMERSANTU saņemt tehniskos noteikumus no tiem dienestiem, kuru prasības var būtiski ietekmēt projekta risinājumus, būvprojekta minimālā sastāvā izstrādei OBJEKTĀ.

7.3. Būvprojekta minimālā sastāvā iesniegšana SEZ PĀRVALDEI nedod KOMERSANTAM tiesisku paļāvību, ka tā sagatavotā būvniecības ieceres dokumentācija tiks akceptēta Liepājas pilsētas būvvaldē.

7.4. Pārvalde KOMERSANTAM neatlīdzina zaudējumus un izdevumus, kas KOMERSANTAM radušies saistībā ar Līguma noslēgšanu un būvprojekta minimālā sastāvā izstrādi vai izdevumus, kas saistīti ar OBJEKTA atbilstības izpēti projekta realizēšanai.

**8. PERSONAS DATU AIZSARDZĪBA.**

8.1. Ja  Līguma izpildes ietvaros kāda no pusēm nodod otrai pusei savu darbinieku personas datus, tad puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai pusei. Puses apstrādā no otras puses iesniegtos personu datus vai šī Līguma izpildes laikā iegūtos personu datus  Līguma noslēgšanai un/vai izpildei, pušu pienākumu izpildei saskaņā ar normatīvajiem aktiem, kā arī pušu tiesisko interešu ievērošanai.

8.2. Puse, kura nodod otrai pusei savu darbinieku personas datus, nodrošina savu norādīto darbinieku informēšanu par viņu personas datu nodošanu puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.

8.3. Pildot Līgumu un apstrādājot savstarpēji nododos personas datus, puses ievēro Vispārīgo datu aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai,  kā arī citus normatīvo aktu, kas regulē personas datu apstrādi, noteikumus, un rakstiski paziņo viena otrai par jebkādu personas datu pārkāpumu saistībā ar otras puses nodotajiem personas datiem, norādot pārkāpuma apjomu, veiktos vai plānotos pasākumus, lai novērstu negatīvās sekas.

8.4. Puses apņemas neizpaust un neizplatīt trešajām personām bez otras puses piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai puses sadarbības partnerim vai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.

8.5. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

**9. NOBEIGUMA JAUTĀJUMI.**

9.1. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e- pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja Pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.

9.2. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, informāciju par Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informāciju par Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.

9.3. Līguma papildinājumi un grozījumi var tikt izdarīti, pusēm vienojoties, un stājas spēkā pēc tam, kad tie noformēti rakstiski un tos parakstījušas abas puses.

9.4.Līgums cauršūts un apstiprināts ar pušu parakstiem divos eksemplāros.

9.5. Līgums ir saistošs un kalpo attiecīgu pušu tiesību un saistību pārņēmējiem, pilnvarniekiem, administratoriem.

**10. PUŠU JURIDISKĀS ADRESES, BANKAS REKVIZĪTI, PARAKSTI.**

10.1.SEZ PĀRVALDE: Liepājas speciālās ekonomiskās zonas pārvalde, vienotais reģistrācijas Nr. 90000329402.

Juridiskā adrese: Fēniksa iela 4, Liepāja, LV- 3401.

E-pasta adrese: lsez@lsez.lv.

Bankas rekvizīti: AS “Swedbank”, kods HABA LV22, konts LV12HABA0001407037000.

10.2.KOMERSANTS: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

E-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**11. PIELIKUMS.**

1.Teritorijas plāns.

**LIEPĀJAS SEZ PĀRVALDE KOMERSANTS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_